TIGER แง้มไตรมาส 4 โตแกร่ง จ่อเซ็นงานใหม่กว่า 1.2 พันลบ.ดันกำไรสูงสุดเป็นประวัติการณ์
TIGER แง้มไตรมาส 4 โตแกร่ง จ่อเซ็นงานใหม่ 5 โครงการ มูลค่ารวมกว่า 1.2 พันลบ. ดันรายได้-กำไรปีนี้ทำสถิติสูงสุดเป็นประวัติการณ์
TIGER แง้มไตรมาส 4 โตแกร่ง จ่อเซ็นงานใหม่ 5 โครงการ มูลค่ารวมกว่า 1.2 พันลบ. ดันรายได้-กำไรปีนี้ทำสถิติสูงสุดเป็นประวัติการณ์
18 พ.ย. 2562

นายจตุรงค์ ศรีกุลเรืองโรจน์ ประธานเจ้าหน้าที่บริหาร บริษัท ไทย อิงเกอร์ โฮลดิ้ง จำกัด (มหาชน) หรือ TIGER เปิดเผยว่า แนวโน้มผลการดำเนินงานในไตรมาส 4/62 คาดว่าจะเติบโตอย่างแข็งแกร่ง โดยได้รับปัจจัยหนุนจากการเข้ารับงานใหม่ที่มีมูลค่ามากขึ้น จากฐานทุนที่เพิ่มขึ้น โดยปัจจุบันอยู่ระหว่างการเซ็นเข้ารับงานเพิ่มอีก 5 โครงการ มูลค่า 1,200 ล้านบาท
อีกทั้งยังเตรียมยื่นประมูลงานใหม่ทั้งภาครัฐและเอกชนเพิ่มเติม ในช่วงที่เหลือของปีนี้ ทั้งในส่วนของงานรับเหมาก่อสร้างและอสังหาริมทรัพย์ ผลักดันรายได้และกำไรในปีนี้ สร้างสถิติสูงสุดเป็นประวัติการณ์
ทั้งนี้ ปัจจุบันบริษัทฯมีงานในมือรอรับรู้รายได้ (Backlog) จำนวน 924 ล้านบาท จากการที่บริษัท ไทย อิงเกอร์ จำกัด (TEC) ซึ่งเป็นบริษัทแกนของบริษัทฯ  ได้รับงานก่อสร้างใหม่จำนวน 3 โครงการ ประกอบด้วย โครงการปรับปรุงระบบจำหน่ายเป็นเคเบิลใต้ดิน การไฟฟ้าส่วนภูมิภาค (กฟภ.) อำเภอหาดใหญ่ จังหวัดสงขลา มูลค่าโครงการ 287.59 ล้านบาท ระยะเวลาการดำเนินงาน 365 วัน
ส่วนโครงการที่ 2 เป็นโครงการ บริษัท ไทย อิงเกอร์ จำกัด ได้รับงานรับเหมาก่อสร้าง โครงการอาคารบ้านพักอาศัย มูลค่าโครงการ 85 ล้านบาท ระยะเวลาการดำเนินงาน 18 เดือน (เริ่มงานวันที่ 5 พฤศจิกายน 2562) และโครงการที่ 3 โครงการรับเหมาก่อสร้างงานระบบไฟฟ้า งานระบบเครื่องกล สุขาภิบาล ระบบปรับอากาศ สระว่ายน้ำ และสุขภัณฑ์ ของ โรงแรมวี วิลล่า อ่าวยนต์ จังหวัดภูเก็ต มูลค่า 84.2 ล้านบาท ระยะเวลาการดำเนินงาน 12 เดือน
สำหรับผลการดำเนินงานไตรมาส 3/62 สิ้นสุดวันที่ 30 กันยายน 2562 มีรายได้รวม 295 ล้านบาท เพิ่มขึ้น 88 ล้านบาท หรือ 43% เทียบช่วงเดียวกันของปีก่อนมีรายได้รวม 207 ล้านบาท กำไรสุทธิ 30 ล้านบาท เพิ่มขึ้น 2 ล้านบาท หรือ 5% เทียบช่วงเดียวกันของปีก่อนมีกำไรสุทธิ 28 ล้านบาท
ขณะที่ผลการดำเนินงานในงวด 9 เดือนแรกของปีนี้ สิ้นสุดวันที่ 30 กันยายน 2562 มีรายได้รวม รวม 657 ล้านบาท เพิ่มขึ้น 97 ล้านบาท หรือ 17% เทียบช่วงเดียวกันของปีก่อนมีรายได้รวม 560 ล้านบาท และมีกำไรสุทธิ 52 ล้านบาท